Document ID: 32007D0069

KOMISJONI OTSUS,
18. detsember 2006,
millega Rumeeniale antakse luba edasi lükata nõukogu direktiivi 2002/53/EÜ teatavate sätete rakendamine teatavate põllumajandustaimesortide seemnete turustamise osas
(teatavaks tehtud numbri K(2006) 6568 all)
(EMPs kohaldatav tekst)
(2007/69/EÜ)
EUROOPA ÜHENDUSTE KOMISJON,
võttes arvesse Bulgaaria ja Rumeenia ühinemislepingut, eriti selle artikli 4 lõiget 3,
võttes arvesse Bulgaaria ja Rumeenia ühinemisakti, eriti selle artiklit 42,
ning arvestades järgmist:
(1)
Vastavalt ühinemisakti artiklile 42 võib komisjon võtta üleminekumeetmeid, kui need üleminekumeetmed on vajalikud, et lihtsustada üleminekut Bulgaarias ja Rumeenias kehtivalt korralt ühenduse veterinaar- ja fütosanitaareeskirjade kohaldamisest tulenevale korrale. Need eeskirjad hõlmavad seemnete turustamise eeskirju.
(2)
Nõukogu 13. juuni 2002. aasta direktiivis 2002/53/EÜ ühise põllumajandustaimesortide kataloogi kohta (1) on sätestatud, et põllumajandustaimesortide seemneid võib direktiivi 2002/53/EÜ artikli 1 lõike 1 kohaselt turustada üksnes juhul, kui on täidetud nimetatud direktiivi artikli 4 lõikes 1, artiklis 7 ja srtiklis 11 sätestatud tingimused.
(3)
Teatavate seemnesortide turustamine Rumeenias tuleks keelata alates ühinemiskuupäevast, kui ei võimaldata erandit nendest sätetest.
(4)
Selleks, et Rumeenial võimaldada võtta ja rakendada meetmeid, mis on vajalikud kõnealuste sortide heakskiitmise tagamiseks vastavalt ühenduse süsteemi põhimõtetele, tuleks tal lubada alates ühinemiskuupäevast kolmeks aastaks edasi lükata direktiivi 2002/53/EÜ kohaldamine seoses selliste põllumajanduslike seemnesortide turustamisega oma territooriumil, mis on kantud Rumeenia vastava kataloogi loetellu lähtuvalt muudest põhimõtetest kui seda näeb ette nimetatud direktiiv, ning mis on hõlmatud Rumeenia 28. septembril 2006. aastal esitatud ametliku taotlusega.
(5)
Käesoleva otsusega ettenähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Erandina direktiivi 2002/53/EÜ artikli 4 lõikest 1, artiklist 7 ja artiklist 11 lubatakse Rumeenial edasi lükata kolmeks aastaks alates ühinemiskuupäevast nimetatud direktiivi kohaldamine seoses selliste põllumajanduslike seemnesortide turustamisega oma territooriumil, mis on loetletud käesoleva otsuse lisas.
Selle perioodi jooksul tohib neid seemneliike turustada üksnes Rumeenia territooriumil. Mis tahes etiketil või dokumendil, ametlikul või mitteametlikul, mis on seemnepartiile kinnitatud või sellega kaasas käesoleva otsuse sätete alusel, peab olema selgelt märgitud, et seeme on ette nähtud üksnes Rumeenia territooriumil turustamiseks.
Artikkel 2
Käesolev otsus jõustub Bulgaaria ja Rumeenia ühinemislepingu jõustumise korral selle jõustumispäeval.
Artikkel 3
Käesolev otsus on adresseeritud liikmesriikidele.
Brüssel, 18. detsember 2006.

Labels: 3
15
18
6